“ทองคำ” เช้านี้บวก 250 บ. รูปพรรณขาย 30,550 บ.
ตลาดซื้อขายทองคำในประเทศเช้านี้ ปรับราคาเพิ่มขึ้น 250 บาท หลังสกุลเงินดอลลาร์อ่อนค่าช่วยดึงดูดแรงซื้อทองคำ ทำให้ทองรูปพรรณขายออกบาททองคำละ 30,450 บาท
ตลาดซื้อขายทองคำในประเทศเช้านี้ ปรับราคาเพิ่มขึ้น 250 บาท หลังสกุลเงินดอลลาร์อ่อนค่าช่วยดึงดูดแรงซื้อทองคำ ทำให้ทองรูปพรรณขายออกบาททองคำละ 30,450 บาท
2 มิ.ย. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (2 มิ.ย.2565) ปรับราคาขึ้น 250 บาท จากราคาปิดตลาดเมื่อวานนี้ (1 มิ.ย.2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:23 น.ที่ผ่านมา ทองคำแท่ง 96.50% ปรับราคาขึ้นครั้งที่ 1 รับซื้ออยู่ที่บาททองคำละ 29,950 บาท ขายออกบาทละ 30,050 บาท
ด้านทองรูปพรรณ 96.5% รับซื้ออยู่ที่บาทละ 29,410.40 บาท ส่วนราคาขายออกอยู่ที่ 30,550 บาท
ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,846.50 ดอลลาร์/ออนซ์ ในส่วนสัญญาทองคำตลาดโคเม็กซ์ ส่งมอบเดือนมิถุนายน เพิ่มขึ้น 30 เซนต์ ปิดที่ 1,848.70 ดอลลาร์/ออนซ์ ทั้งนี้นักลงทุนจับตาการประชุมของธนาคารกลางสหรัฐ (เฟด) ในวันที่ 14-15 มิถุนายนนี้ โดยคาดว่าเฟดจะปรับขึ้นอัตราดอกเบี้ยอย่างน้อย 0.50% ในการประชุมดังกล่าว รวมทั้งในการประชุมเดือนกรกฎาคม เพื่อสกัดเงินเฟ้อ
นอกจากนี้ ตลาดจับตาข้อมูลแรงงานสหรัฐในสัปดาห์นี้ โดยจะมีการเปิดเผยตัวเลขจ้างงานภาคเอกชนจาก ADP และจำนวนผู้ขอรับสวัสดิการว่างงานรายสัปดาห์ในวันพรุ่งนี้ ส่วนในวันศุกร์จะมีการเปิดเผยตัวเลขจ้างงานนอกภาคเกษตร